85 
Sur cesie nouvelle de la surprinse de ceste ville, on a emprisonné 
partout ceulx de la Religion; on en a tué une centaine, chascnn se 
licenciant de ce faire sans attendre le commandement et autorité de 
leurs supérieurs. Je ne voy qu'on s'eschautïe pour cela d'en faire 
justice, ni qu'on soit prompt à en faire donner advertissemenl au roy 
mon dict Seigneur, comme on a accoustumé de faire pour la moindre 
faulte de ceulx de la Religion. On a voulu prendre Briateste; on sçait 
les auteurs et exécuteurs et néantmoins on ne parle poinct d'en faire 
justice. Cela a donné occasion à ceulx de la Religion de prendre 
S* Germain, de quoy je voy qu'on parle sans faire mention de ce qui 
a esté faict audit Briateste. Je laisse trois entreprinses faictes sur 
Périgueux, sur la Réole, et Mas-de- Verdun, villes de seureté et comme 
despots de la foy du roy mon dict Seigneur. On a taillé en pièces 
partie de la garnison du Mas, qui s'alloit mecire dedans par le com- 
mandement de Sa Majesté. De sorte qu'il nous faut bien par patience 
vaincre tous les obstables et empeschemens que aulcuns, desirans le 
renouvellement des troubles, donnent à l'estabiissement de la paix et 
demonstrer que nous la désirons plus que ceulx qui nous blasment. 
Voilà les plainctes que j'entends ordinairement de ceulx de la 
Religion et que j'ay bien voulu vous représenter, mon cousin, afin 
que vous les entendiez et que, suivant la bonne affection que vous 
aves au bien et au repos de cet Estât, vous y apportiés les remèdes 
convenables et que gens de bien désirent de vous. 
J'ay un si notable intérest à la conservation de ceste couronne que 
je ne me laisseray jamais surmonter en cela à aullre quelconque de 
zèle et droicte intention; vous priant que, avec une bonne correspon- 
dance de volonté et moyens, nous puissions establir une bonne et 
durable paix par deçà. Pour à quoy parvenir et essayer de donner 
quelque bon advertissement, j'ay prié mon cousin, Mons^de Turenne, 
de partir pour vous aller trouver par cest efîect. Et par lequel, parce 
que je vous feray plus amplement entendre de mes nouvelles, je ne 
vous en diray pas davantage, si ce n'est pour vous prier de croire et 
vous assurer que je suis et désire demeurer toute ma vie 
Vostre affectionné cousin et parfaict amy 
Henry. 
D'Avignonnet, ce xiv* Mars 1578*. 
Il n'était pas possible de mettre plus loyalement et plus 
complètement la question au point, de faire la part de chacun 
dans la responsabilité des troubles, de montrer l'intérêt 
i. Lettres missives de Henri IV, publiées par Berger de Xivray, 
t. I,p. 164. 
